NukeNews No. 9 - FINNISH

************************************************************ *     NukeNews #9 - Ydinvoiman vastainen uutispalvelu     * ************************************************************ -- 0. Alkusanat -- Tässäpä melko hämmästyttävä kooste uutisista, joita saimme NukeNewsin tämänkertaista numeroa varten. Kaikkiaan 27 viestiä Australiasta, Itävallasta, Kanadasta, Tsekin tasavallasta, Suomesta, Ranskasta, Saksasta, Puolasta, Venäjältä, Sloveniasta, Tansaniasta, Iso-Britanniasta, Yhdysvalloista sekä omalta verkostoltamme, joissa kerrotaan tapahtumista, kampanjoista, ydinvoimapolitiikasta ja muusta toiminnasta. Taustoittava artikkeli kertoo uraaniteollisuuden toiminnasta Tansaniassa ja siitä kuinka alueen ihmiset kärsivät uraanihankkeista. Toinen useissa jutuissa käsitelty aihe on Kaliningradiin Itämeren rannalle suunniteltu ydinvoimala ja protestit tätä suunnitelmaa vastaan. Mukavia lukuhetkiä uutiskirjeemme parissa! Toivomme artikkeleita projekteistanne ja toiminnastanne seuraavaan uutiskirjeeseemme. Lisää ohjeita siihen löydät tämän uutiskirjeen lopusta… -- Sisältö NukeNews nro#9 -- 0. Alkusanat 1. Walkatjurra Walkabout -tapahtuma 2. San Onofren ydinvoimalaitoksen kampanja esillä eri rintamilla 3. Oikeuden päätös: rajoituksia Talvivaaran toimintaan 4. Uusi vuoto Talvivaaran kaivoksella 5. Uraanitoimintaleiri Suomessa lähellä Talvivaaran ympäristötuhoalueita 6. Yhdessä ydinvoimaa vastaan 7. Lyhyt raportti Tshernobylin päivästä Puolassa 8. Muistamme Tshernobylin - irlantilainen prinsessa: St. Bega ja     Sellafieldin jälleenkäsittely 9. Tshernobyl-projekti: omaleimainen valokuvakirja Tshernobylin unohdetuille uhreille 10. Tshernobylin muistopäivän mielenilmauksia Saksassa 11. Tshernobylin voimalan katon romahdus – selostus ja analyysi 12. Muutama uutinen Iso-Britannian ydinvoiman vastaisesta kamppailusta 13. Internet-adressi yleiseurooppalaisen yhtäläisen vakuutuksen puolesta ydinreaktoreille 14. Ei Société Générale:n rahoituksille Kaliningradin korkeariskisille reaktoreille! 15. Ydinvoimalaitos lähellä Kaliningradia - paha tarina jolle ei    haluta jatkoa 16. Vapaaehtoistöihin verkoston toimistolle 17. IRSN:n raportin mukaan Krško ei sopiva ydinvoimalalle maanjäristysriskien vuoksi 18. Tsekin tasavalta: ČEZ haluaa ryöstää kansalaisia 19. Ydinenergialinjauksia eräissä Euroopan maissa 20. Sellafield suljettiin lumen vuoksi 21. Apua perusteluun: miksi vastustaa ydinvoimaa? 22. Tsekin tasavalta: valtion ydinturvallisuustoimisto suhtautuu kriittisesti ydinjätteen varastointiohjelmaan 23. Pelastiko sarjakuva Cumbrian ydinjätteeltä? 24. Ei hyväksytä vieläkään ydinjätettä - Wendlandin vapaa tasavalta sidosryhmänä loppusijoituslakia vastaan 25. "Sortir du nucléaire" käynnistää uuden kampanjan ydinvoiman polttoaineen ketjusta 26. Alkuperäisväestö vastustaa uraaninlouhintaa, ydinjätevarastointia ja teollisuuden hyväksikäyttöä Saskatchewanissa Kanadassa 27. Ympäristöskandaali uraaninetsintäprojektissa Tansanian Bahissa 28. Tulevia tapahtumia 29. NukeNews-tietoa -- 1. Walkatjurra Walkabout -tapahtuma -- Walkatjurra Walkabout -tapahtuma järjestetään 4.-28.5.2013, ja tämänkertaisesta tapahtumasta näyttää tulevan viimevuotista isompi. Kävelytapahtuma on edelleen sekä juhlistus Australian Wangkatjan seudulle että sisukkuuden testamentti yhteisölle, joka on taistellut Yeelirriessä yli neljänkymmenen vuoden ajan uraanikaivostoiminnan lopettamisen puolesta. Tapahtuma luo myös mahdollisuuden kokoontua jakamaan yhteistä sitoutumistamme kestävän tulevaisuuden puolesta ilman ydinvoimateollisuutta. Tapahtuma on mahdollisuus kokea yhteyttä maahan ja elvyttää maan puolesta kävelemisen traditiota. Ilmoittaudu täällä mukaan kävelytapahtumaan: http://walkingforcountry.us4.list-manage1.com/track/click?u=50a102f587619317ca5451762&id=82b385d714&e=bcdd27812a -- 2. San Onofren ydinvoimalaitoksen kampanja esillä eri rintamilla -- Ei ole vielä selvää, miksi San Onofren ydinvoimalaitosta koskevaa kriittistä raporttia ei julkaistu, vaikka se oli valmis ennen 11.3.2013. Los Angelesista vain vähän etelään sijaitsevaa voimalaa koskevan raportin teki USA:n valvontavirasto GAO (Government Accountability Office). Se julkaistiinkin vasta päivää sen jälkeen, kun suuri julkinen kokous USA:n valtiollisen ydinvoimaa säätelevän toimiston (NRC, Nuclear Regulatory Commission) kanssa oli ohi. Raportti, jonka neljä USA:n senaattoria laittoi liikkeelle, paljasti useita vakavia epäkohtia evakuointisuunnittelussa; erityisen ristiriitainen oli suunnitelma evakuoida ihmisiä vain muutaman mailin säteellä reaktorista vakavan onnettomuuden sattuessa. NRC kieltäytyy käsittelemästä nk. "varjoevakuointia", eli väestöä, joka evakuoi itsensä ilman lupaa, ja esittää, että vain 20 % väestöstä 10-15 mailin eli 23-30 kilometrin säteellä harkitsisi lähtöä. Nämä kysymykset olisivat saaneet alueen median päästämään uutisen otsikoihin. Sen sijaan tärkeät kysymykset peitottiin uudelleenkäynnistämisuutisella. Viikkoa myöhemmin Los Angelesin kaupunki äänesti yksimielisesti uudelleenkäynnistämistä vastaan, ellei täysipainoisia julkisia kuulemisia järjestetä. NRC näytti vihreää valoa kesäkuussa San Onofren yksikön uudelleenkäynnistämiselle 70 prosentin kapasiteetilla. Tieto tästä julkaistiin vain neljä tuntia GAO:n raportin julkaisemisen jälkeen, mikä vähensi raportin uutisarvoa. Koko kahdeksan miljoonan asukkaan alue on huolissaan laitoksesta, koska sen uudet höyrygeneraattorit menivät epäkuntoon alle kaksi vuotta niiden asentamisesta. Aluetta täplittävät mantereiden siirrokset, joista San Andreaksen siirros on noin 75 mailia San Onofresta ja sen aiheuttama suuri järistys Etelä-Kaliforniassa on jo 150 vuotta myöhässä lasketusta ajasta. -- 3. Oikeuden päätös: rajoituksia Talvivaaran toimintaan -- Vaasan hallinto-oikeus on 2.4.2013 antanut välipäätöksen poikkeusjuoksutuksista, joita Talvivaaran kaivos teki ympäristönsuojelulain 62. pykälän perusteella. Kaivosyhtiö väitti, että poikkeusjuoksutukset ovat välttämättömiä kaivoksen tilanteen kontrollissa pitämiseksi. Kainuun ELY-keskuksen mukaan juoksutukset olivat laillisia. Hallinto-oikeus on nyt kumonnut ELY-keskuksen päätöksen ja antanut välittömästi voimaan tulevan rajoituksen juoksutuksille. Lopullinen päätös asiasta annetaan myöhemmin. Päätös rajoittaa etelän suuntaan johdettavien juoksutusten määrän seitsemään prosenttiin Kalliojoen virtaamasta. Maksimimäärä perustuu voimassaolevan ympäristöluvan määräyksiin. Näin ollen päätös merkitsee sitä, ettei kaivos voi tästä lähtien johtaa etelän suuntaan normaalia 1,3 miljoonaa kuutiota ylittävää määrää vettä. Lue koko juttu: http://www.nuclear-heritage.net/index.php/Court_decision:_injunction_against_part_of_Talvivaara_operation -- 4. Uusi vuoto Talvivaaran kaivoksella -- Talvivaaran nikkeli-uraanikaivoksella on ollut taas vuoto. Jätevettä vuoti seitsemän tuhatta kuutiometriä tunnissa - kaikkiaan 350 tuhatta kuutiometriä arvioidaan vuotaneen ensimmäisen päivän aikana. Marraskuisen vuodon tuhannet kuutiometrit myrkyllistä ja radioaktiivista jätevettä saastuttivat laajoja vesistöalueita. Uusi vuoto alkoi yöllä 7. huhtikuuta. Kuten aiemminkin, kaivosyhtiö on vähätellyt tapahtunutta: Talvivaaran tuotantojohtaja Harri Natunen väitti ettei uusi vuoto ole yhtä vakava kuin kaivoksen toiminnan sulkenut marraskuulla tapahtunut vuoto. Lue lisää: http://www.nuclear-heritage.net/index.php/Talvivaara_mine:_environmental_disaster_in_Finland -- 5. Uraanitoimintaleiri Suomessa lähellä Talvivaaran ympäristötuhoalueita -- Talvivaaran fiasko ei ole harvinainen poikkeus, vaan arkipäivää suurten kaivosyhtiöiden ympärillä. Saastuneet pohjavedet ovat olleet tähän asti jokaikisen uraanikaivoksen hinta ympäristölle. Suomessa ja Ruotsissa on käynnissä lukuisia hankkeita jättimäisten kaivosten avaamiseksi. Ympäristön säilyttäminen elinkelpoisena vaatii määrätietoista vastarintaa. Tule jakamaan tarvittavia tietoja ja taitoja sekä toimimaan! Leiri sijaitsee 30 km päässä Talvivaaran kaivokselta. Leirin ensimmäisen viikon aikana Rumon kylällä tutustutaan pohjoisen kaivostilanteeseen, erilaisiin avoimen suoran toiminnan taitoihin ja taktiikoihin. Ensimmäisen viikon aikana harjoiteltuja taitoja tullaan hyödyntämään toisesta viikosta alkaen. Tarjoaa omaa ohjelmaasi! Itseorganisoituvalla leirillä osallistujien oletetaan osallistuvan leirin pyörittämiseen tarvittaviin tehtäviin. Kulujen kattamiseksi toivotaan 5-10e/vrk osallistumismaksua henkilökohtainen taloustilanne huomioiden. Yhteiskuljetuksia järjestellään, joten ilmoita kyytitarpeestasi, mahdollisista allergioista ym. erityistarpeista samalla kun ilmoittaudut osoitteeseen turva (at) riseup.net. Ilmoittaudu 10.6. mennessä jos vain suinkaan mahdollista! Lue lisää: http://www.nuclear-heritage.net/index.php/Uranium_action_camp_in_Finland_near_the_Talvivaara_disaster_site -- 6. Yhdessä ydinvoimaa vastaan -- 30.5.-1.6.2013 järjestetään kansainvälinen ydinvoimakriittinen konferenssi Wienissä ja Zwentendorfissa, Itävallan ainoaksi jääneen ydinvoimalan alueella (hanke pysäytettiin kansalaisten painostuksen vuoksi). Tapahtumaan ovat tervetulleita ympäri Euroopan ydinvoimanvastaiset aktiivit, asiantuntijat ja kampanjoitsijat, jotka haluavat jakaa taitojaan ja kokemuksiaan sekä osallistua strategiseen suunnitteluun aiheesta. Konferenssin on tarkoitus olla alkusysäyksenä vuosittaiselle tapahtumalle ydinvoiman vastaisen työn tehostamiseksi kansallisella ja kansainvälisellä tasolla. Ensimmäiset puolitoista päivää järjestetään Wienissä ja päätöspäivä edesmenneellä Zwentendorfin ydinvoimala-alueella. Samaan aikaan alueella järjestetään TOMORROW FESTIVAL -tapahtuma, joka tarjoaa mahdollisuuden aktivismitaitojen kartuttamiseen niin käytännössä (mm. sosiaalisesta mediasta, joukkorahoituksesta, kiipeilystä sekä säteilyn mittauksesta ja mittaustulosten tulkinnasta) kuin myös teoreettisen tietotaidon tasolla. Järjestävä taho hoitaa konferenssin kulut; osallistujat joilla ei ole varaa matkakuluihin voivat pyytää avustusta. Lue lisää: http://www.nuclear-heritage.net/index.php/Together_against_Nuclear_-_International_Conference_2013_in_Vienna -- 7. Lyhyt raportti Tshernobylin päivästä Puolassa -- Se oli kiireinen viikko. Meillä oli kolme Tshernobylin onnettomuuden kokenutta vieraana konferensseissa ja kokouksissa, joita järjestettiin viikon aikana. Mukana oli myös Volodymir Volchenko, joka työskenteli 2,5 kuukautta Tshernobylin alueella ja on nyt ainoa, joka on omasta ryhmästään enää hengissä. Antoisinta olivat tapaamiset oppilaitoksilla ja Varsovan yliopiston opiskelijoiden parissa. Volodymir kertoi, että Ukrainan hallitus suunnittelee seitsemän uuden ydinvoimalan rakennuttamista. Me puolestamme suunnittelemme radioaktiivisten jätekuljetusten blokkausta. Mistä tietää minne ne joutuvat? -- 8. Muistamme Tshernobylin - irlantilainen prinsessa: St. Bega ja     Sellafieldin jälleenkäsittely -- Huhtikuussa 27. päivänä Luoteis-Englannissa "Radiation Free Lakeland" ja "3 Weeks to Save the Lakes" muistivat Tshernobylin vuosipäivää St. Bees:issä. St. Bees on saanut nimensä irlantilaisen prinsessan mukaan, joka nousi maihin kauniilla Länsi-Cumbrian rannikolla vuonna 900. Mitkä mahdollisuudet onkaan, että St. Bega liittyisi niihin 1,3 miljoonaan kotitalouteen Irlannissa vaatimaan loppua laittomalle ja moraalittomalle Irlanninmeren radioaktiiviselle saastuttamiselle, jota jälleenkäsittelystä Sellafieldissa koituu? Lue lisää: http://mariannewildart.wordpress.com/2013/04/28/the-irish-princess-st-bega-and-sellafield-reprocessing/ http://mariannewildart.wordpress.com/2013/04/18/stop-dumping-radioactive-waste-in-cumbrian-seas/ -- 9. Tshernobyl-projekti: omaleimainen valokuvakirja Tshernobylin unohdetuille uhreille -- Tshernobyl-projekti dokumentoi taiteellisesti Tshernobylin ydinvoimalaonnettomuuden pitkäaikaisia vaikutuksia omaleimaisessa valokuvakirjassa. Tavoitteena oli näyttää ydinvoimalaonnettomuuden vaikutuksia ja kuvata sitä, mitä ihmisen hallinnassa oleva uraanienergia voi saada aikaan. Kuvat puhuvat puolestaan. Kuva-aiheet sisältävät autioituneita kaupunkeja, hajoamassa olevia taloja, pelastautuneita elämässä saastuneilla alueilla, uhreja jotka sairastuivat. Tällä hetkellä kirjan toimittajilla on kontakteja paikallisiin ihmisiin, muun muassa Tshernobylin alueella asuviin turmasta selvinneisiin. Toimittajien tavoitteena on saada selvinneitä kertomuksineen haastateltaviksi, ja he suunnittelevat haastattelumatkaa Valko-Venäjälle uhrien koteihin ja sairaaloihin. Kirja edistää ihmisten tietoisuutta siitä, että ydinenergia ei ole paras valinta ja että meillä on useita paljon parempia ja kestävämpiä vaihtoehtoja. Tekijätiimi toivoo saavansa projektin kulut katetuksi joukkorahoituksen ja kirjamyynnin kautta. Lue lisää: http://www.chernobylwitness.com -- 10. Tshernobylin muistopäivän mielenilmauksia Saksassa -- Noin tuhat ihmistä osallistui protesti- ja kulttuuritapahtumaan sunnuntaina 21.3.2013, Tshernobylin onnettomuuden 27.vuosipäivänä. Tapahtuma toteutettiin viimeisen toimivan ydinvoimalan ojasuojastusten ympärillä Brokdorfissa, joka sijaitsee Saksan Schleswig-Holsteinin alueella. Folk-festivaalin tyylinen tapahtuma koettiin rauhalliseksi ilmapiiriltään; siellä oli mukana perheitä ja lapsia. Oli kyse enemmän tuttujen tapaamisesta kuin ydinvoiman vastaisesta selkkauksesta. Samaan aikaan noin 2500 mielenosoittajaa oli matkalla Grafenrheinfeldin voimalalle, joka sijaitsee Saksan eteläosassa. Grohnden voimalan portit blokattiin itsensä lukitsevien aktivistien toimesta; vastustamaan erityisen vaarallisten MOX-elementtien sovitusta. Elementit oli toimitettu viime vuonna ja niitä saattoivat vahvat protestit. Mobilisaatiota varten saksalainen ympäristönsuojeluryhmä Robin Wood teki kolme viikkoa ennen tapahtumaa kiipeämisaktio-kiertueen pohjoisessa Saksassa. Puiden, lyhtypylväiden ja lipputankojen väliin pystytetyt bannerit kertoivat evakuointialueesta Brokdorfin voimalan alueella onnettomuuden jälkeen. Bannerien ripustamisen lisäksi jaoimme lehtisiä. Lisää aiheesta: http://www.robinwood.de/wordpress/blog/aktion/2013/04/antiatom-infotour-geht-weiter/ -- 11. Tshernobylin voimalan katon romahdus – selostus ja analyysi -- ”Yhdistelmä negatiivisia osatekijöitä” eikä erityisen suuri lumentulo oli syynä helmikuun 12. päivänä tapahtuneen osittaisen seinän ja katon luhistumiseen Tshernobylin surullisenkuuluisalla reaktoriyksiköllä numero neljä. Näin paljastavat viimeisimmät löydökset, joita kaksi tapausta tutkinutta komiteaa on tehnyt. Huomionarvoista on, että betonilevyjen romahtamisvaarasta reaktorihalleihin entisen voimalan kolmen muun yksikön sisällä oli keskusteltu vain päivää aiemmin, helmikuun 11. päivänä Ukrainan Slavutichissa. Venäjällä on edelleen kolme voimalaa, joissa toimii Tshernobyl-tyyppisiä RBMK-1000- reaktoreita; kaikki kolme ovat samanlaisia kuin Tshernobylissä tai vanhempia, ja yhä toiminnassa. Kuinka pahasti Venäjän pitäisi olla huolissaan vanhojen voimaloiden turvallisuudesta? http://www.bellona.org/articles/articles_2013/chernobyl_roof_collapse_report -- 12. Muutama uutinen Iso-Britannian ydinvoiman vastaisesta kamppailusta -- Täällä on ollut hiljaista: kädenvääntö sähkölle sovitusta hinnasta pitkittyy EDF:n (EDF Energy – yhtiö) ja hallituksen välillä. EDF haluaa ehkä £100 Mwh takuuhinnan 40 vuodeksi, ministeriö täällä ehkä £80. EDF:n vaatimus £100 Mwh on tuplasti nykyisen sähkön tukkukauppahinnan, ja se haluaa sen kiinnitetyksi 40 vuodeksi, kun maatuulivoiman hinta on nykyään £80 MWh. Kuvio on vaikea hallitukselle, koska se on luvannut, ettei ydinvoimalle myönnetä tukiaisia. Saattaa olla osa taktikointia, että EDF lomautti 20% työvoimasta Hinkley Pointin ydinvoimalalla, jossa rakennustöitä oli aloitettu. Me Lontoon porukka jaoimme huhtikuun puolivälissä 400 esitettä valtionvarainministeriöön töihin aamukahdeksaksi meneville. Koitimme tehdä esitteestä humoristisen mutta samalla tietopohjaisen. Waterloon taistelua ja sitä rataa. 400 esitteen saaminen ministeriön sisälle oli hyvä asia. Ihmiset, jotka tulivat ulos tupakkatauolle myöhemmin, sanoivat pitäneensä siitä. Sisällytimme toisen Fukushima-päivityksemme, joita olemme painattaneet 5000 kappaletta (myös japanin kielellä) ja joita jaamme täällä kello yhdeksästä yhteen Japanin suurlähetystön ulkopuolella joka perjantai. Noin 400 esitettä jaetaan joka perjantai. Tausta-artikkeli EDF:n ydinvoimalakysymyksestä: http://www.guardian.co.uk/environment/2013/apr/23/edf-energy-nuclear-power-station Päivittäisiä ydinvoimauutisia Iso-Britanniassa: http://www.no2nuclearpower.org.uk -- 13. Internet-adressi yleiseurooppalaisen yhtäläisen vakuutuksen puolesta ydinreaktoreille -- Itävallan Atomstopp-järjestön koordinoima aloite on yhä käynnissä heinäkuun 2013 loppuun saakka, tavoitteena on yleiseurooppalainen yhtäläinen vakuutus ydinreaktoreille. Allekirjoitukset osoitetaan kansalaisadresseista vastaavalle EU-komitealle. Toisaalta ongelmana on, että maakohtaiset vastuurajat ovat erilaiset ja toisaalta taas se, että vastuualaisuudet ovat täysin riittämättömiä, erityisesti Ranskassa, joka on äärimmäisin esimerkki erityisen matalista rajoista. Kirjoita adressi ja lisätietoa: https://www.openpetition.de/petition/online/fuer-eine-europaweit-einheitliche-haftpflichtversicherung-fuer-atomreaktoren -- 14. Ei Société Générale:n rahoituksille Kaliningradin korkeariskisille reaktoreille! -- Saksalainen järjestö Urgewald kehottaa 26.4. alkaen esittämään vastalauseita ranskalaista pankkia Société Générale:a vastaan. Pankki suunnittelee rahoittavansa turbiineja suunnitellulle Baltian ydinvoimalalle venäläiselle enklaaville Kalingingradiin. Baltian ydinvoimalan projekti sisältää valtavia riskejä, esimerkiksi alueen seismisistä riskeistä ei ollut arviointia, eikä Rosatom, voimalan rakentamisesta vastaava yhtiö, esittänyt radioaktiivisen jätteen hallintasuunnitelmaa. Edelleen Rosatom olettaa, että jopa vakavan onnettomuuden sattuessa vaikutukset olisivat vain reaktoreiden alueella - eli alueen asukkaille ei ole tehty evakuoimissuunnitelmaa. Rahoittamalla tämän kaltaista korruptiota suurilta osin ulkomaisten luottojen avulla, Société Générale edistää uuden Tshernobylin kaltaisen onnettomuuden syntymistä. Siksi pyydämme pankkia vetäytymään tästä vaarallisesta sopimuksesta, kuten HypoVereinsbank, BNP Paribas and Credite Agricole ovat jo tehneet. Odotamme Société Générale:n tekevän päätöksen tästä myöhään heinäkuussa - siihen saakka, toivomme tukeasi: puheluita ja sähköposteja Société Générale- pankille, informoiden heitä suunnitellun voimalan riskeistä ja pyytäen heitä kieltäytymään riskien rahoituksesta. Lue koko tarina: http://urgewald.org/artikel/russischdeutscher-atomprotest-zum -- 15. Ydinvoimalaitos lähellä Kaliningradia - paha tarina jolle ei    haluta jatkoa -- Ensimmäistä kertaa Venäjän historiassa valtiolllinen ydinvoimayhtiö Rosatom aikoo rakentaa ydinreaktoreita, jotka tähtäävät sähkön vientiin ulkomaille eikä vain kotimaiseen tarjontaan. Kaliningradin energiantarve on tällä hetkellä (keväästä 2013) sataprosenttisesti katettu. Tämä johtuu uudesta maakaasulaitoksesta, joka rakennettiin vain kaksi vuotta sitten. Eikä pitäisi olla yllätys, että Kaliningradin asukkaat vastustavat tätä voimalaitosta. Jos se rakennetaan lähelle Kaliningradia, ihmiset ovat vaarassa joutua uuteen Fukushimaan ja lisäksi se tuottaisi ydinjätettä, joka olisi vaarallista seuraavien miljoonien vuosien ajan. Ja rahat käärii ydinvoimateollisuus. Vuodesta 1990 lähtien ydinvoimateollisuus on pyrkinyt lobbaamaan ydinvoimalaa Kaliningradiin ainakin kolme kertaa. Mutta joka kerta paikalliset viranomaiset ovat vastustaneet ydinvoiman edistämistä. Tilanne muuttui kun Moskovan valtionhallinto teki poliittista uudistusta. Moskova alkoi nimittää uusia kuvernöörejä presidentin päätöksellä yleisten vaalien sijaan. Ja ensimmäinen kuvernööri, joka tuli Moskovasta Kaliningradin hallintoon, Georgy Boos, päätti nopeasti rakentaa ydinvoimalan. Kaliningradissa oli suurimpia poliittisia protesteja 20 vuoteen ja niiden seurauksena kolme vuotta myöhemmin Boos erotettiin. Koko tarina: http://www.nuclear-heritage.net/index.php/Nuclear_plant_near_Kaliningrad_%E2%80%93_bad_story_that_must_be_ended_immediately -- 16. Vapaaehtoistöihin verkoston toimistolle -- Syyskuusta lähtien etsimme kansainvälisiä vapaaehtoisia verkostotoimistoon Döbelniin, joka sijaitsee keskellä Saksin osavaltiota Saksan kaakkoiskulmassa. Tervetulleita ovat henkilöt, joita kiinnostaa auttaa aktivistien verkostoitumista keskenään tai erityisalojen asiantuntijoiden kanssa, tukea verkostotapaamisten järjestelyjä ja koordinoida tiedotusmateriaalien kääntämistä. Vapaaehtoiseksi projektitalolle voi lähteä sovituksi ajaksi yhdestä kuukaudesta puoleen vuoteen, vaatimaton majoitus ja ruoka tarjotaan. Tehtävänäsi olisi auttaa tuottamaan informaatiota ydinvoima-asioista ja pitää kiinnostuneita ihmisiä ajan tasalla. Jos olet kiinnostunut, kirjoita 30. kesäkuuta 2013 mennessä "office at nuclear-heritage.net". Lisätietoa: http://office.Nuclear-Heritage.NET -- 17. IRSN:n raportin mukaan Krško ei sopiva ydinvoimalalle maanjäristysriskien vuoksi -- IRSN:n, Ranskan säteily- ja ydinturvainsitituutti toteaa, että Krško Sloveniassa on sopimaton alue rakentaa toinen reaktori ydinvoimala-alueelle. Syynä on, että Libnan siirros voi vielä olla aktiivinen, ja alueella on maanjäristysriski. Se voisi vaikuttaa käynnissä olevaan ydinvoimalaan. Libnan siirros sijaitsee vain muutaman sadan metrin päässä suunnitellusta Krško 2 - rakennuspaikasta, mikä on lähellä Krško 1:ä. Tästä yhteenvetona voi olla, että jos sijainti ei ole sopiva uudelle, modernille laitokselle seisimisen riskin vuoksi, se ei todellakaan ole sopiva Krškon kaltaiselle 30-vuotiaalle laitokselle. Valitettavasti raportti on leimattu vähemmän merkitykselliseksi ja johtava henkilökunta on alkanut viitata muiden organisaatioiden raportteihin, joilla on eriävä mielipide Libnan siirroksesta ja sen potentiaalisesta aktiivisuudesta. Toisen reaktorin rakentamisen ajatus on monista vasta-argumenteista huolimatta yhä elossa. Lisätietoa: http://www.ursjv.gov.si/si/info/novica/article/4597/5735/b59f6ae1b52b804f4376d3e3298a1bfe/ -- 18. Tsekin tasavalta: ČEZ haluaa ryöstää kansalaisia -- Tsekin tasavallan energiamonopoli ČEZ haluaa valtion takaamat syöttötariffit aloittaakseen kahden uuden reaktorin rakentamisen Temelínin ydinvoimalalla. Ympäristöjärjestöt ovat todenneet, että tämä olisi ryöstö energiankuluttajia kohtaan, koska heidän pitäisi maksaa 34 miljardia euroa suunniteltujen reaktoreiden eliniän aikana. Näin ollen Tsekin talous häviäisi 680 miljoonaa euroa joka vuosi uusien Temelínin reaktoreiden takia. Suunnitelman ollessa näin selvästi kalliiksi tuleva epäonnistuminen, sitä on kritisoitu jopa ČEZ:in omien osakkaiden toimesta. Tsekin ympäristöministeri Tomáš Chalupa on tukenut hullua hanketta ja hänet on palkittu vastikään epäekologisuudesta perinteisellä "Vuoden Ropák "-palkinnolla. Lisää aiheesta: http://zpravy.e15.cz/byznys/prumysl-a-energetika/garantovane-ceny-pro-temelin-by-prisly-na-850-miliard-varuji-ekologove-973460 -- 19. Ydinenergialinjauksia eräissä Euroopan maissa -- Johdattelevia artikkeleita ydinenergiapolitiikasta eräissä maissa on julkaistu vastikään verkostomme nettisivuilla liittyen "Ydinenergian aiheuttamat uhat Itämeren alueella" - projektiin. Artikkelit ovat syntyneet viime vuonna Saksassa järjestetyn ydinenergiavastaisen kesäkokoontumisen tuloksena. Niitä ja muutamia uusia artikkeleita on koottu uuteen kirjaseen "Eräiden Euroopan maiden ydinenergialinjauksia". Kirjasta voi tilata viiden euron ja postituskulujen hintaan osoitteesta "contact at nuclear-heritage.net". Latvia: http://www.nuclear-heritage.net/index.php/Atomic_Policy_in_Latvia Liettua: http://www.nuclear-heritage.net/index.php/Atomic_Policy_in_Lithuania Puola: http://www.nuclear-heritage.net/index.php/Atomic_Policy_in_Poland Ruotsi: http://www.nuclear-heritage.net/index.php/Atomic_Policy_in_Sweden Saksa: http://www.nuclear-heritage.net/index.php/Atomic_Policy_in_Germany Suomi: http://www.nuclear-heritage.net/index.php/Atomic_Policy_in_Finland -- 20. Sellafield suljettiin lumen vuoksi -- Rikkoutunut putki Sellafieldissä aiheutti häiriötä vedensaantiin 22.3.2013. Sellafield julkaisi nopeasti lausunnon huhujen pysäyttämiseksi. Väitettiin, että tapaus vaikutti koko laitokseen puhdistuyksikköihin: työntekijöiden ja suojapukujen osalta oli ongelmia, koska ei ollut vettä suihkuihin, peseytymiseen tai wc-tiloihin. Tämä kuitenkin kiellettiin Sellafieldin lehdistötiedotteessa. Lisää aiheesta: http://mariannewildart.wordpress.com/2013/03/22/did-comic-art-save-cumbria-from-the-nuclear-dump/ Säteilypiikki - Iso-Britannian seurantakaaviot näyttävät säteilyn nousun Sellafieldin hätätilanteen kohdalla. Jotkut seurantalaitteet katkaistaan pois päältä: http://mariannewildart.wordpress.com/2013/03/23/breaking-sellafield-the-bbc-and-eurdep-lie-to-cover-up-contamination-incident-irish-coast-hit/ -- 21. Apua perusteluun: miksi vastustaa ydinvoimaa? -- Nuclear Heritage - verkoston internet-sivut tarjoavat kokoelman ydinvoimaa vastaan olevia argumentteja aktivisteille, jotka toteuttavat ydinvoiman vastaisia lehtisiä, osallistuvat julkisiin keskusteluihin tai tarvitsevat taustatietoa. Osa tästä aineistosta on brittiläisen Jim McCluskeyn tekemää; hänen työtään on myös "The Nuclear Threat". Voit käyttää sivua, lisätä jatkoksi argumentteja, kommentoida ja tuoda lisäresursseja. Katso myös: http://www.nuclear-heritage.net/index.php/Nuclear_Threats -- 22. Tsekin tasavalta: valtion ydinturvallisuustoimisto suhtautuu kriittisesti ydinjätteen varastointiohjelmaan -- Ydinturvallisuudesta vastaava valtion toimisto (SÚJB) ilmaisi syvän huolensa lopullisesta ydinjätteen varastointiohjelmasta, jota ylläpitää (SÚRAO), radioaktiivisen jätteen varastointihallinto. Varastointihallinnon raportissa vuodelle 2012 on SÚJB:in mukaan epäkohtana, että SÚRAO:n näkemykset prosessissa löytää sopiva sijoituspaikka tsekkiläiselle loppusijoitusvarastolle ovat epätyydyttäviä. Mikäli prosessi jatkuu tähän malliin, SÚJB uhkaa, ettei se salli loppusijoituspaikkaa vuonna 2025. Tämä korostaa jännitystä, joka on kasvanut tasaisesti viime kuukausina. Kylät seitsemällä eri ehdotetulla sijoituspaikalla ovat protestoineet SÚRAO:n toimintaa vastaan. Vaikka SÚRAO on luvannut toistuvasti, ettei se aloita toimia ennen paikallisten asukkaiden suostumusta, hallinto on silti aloittanut geologisten tutkimusten valmistelut paikkakunnilla. Lähde: http://temelin.cz/index.php?option=com_content&view=article&id=300:bezpecnost-hledani-uloziste&catid=48:radioaktivni-odpady&Itemid=94 -- 23. Pelastiko sarjakuva Cumbrian ydinjätteeltä? -- Ei tietenkään, mutta sillä on voinut olla pieni rooli herättämässä Cumbrian valtuuston todellisuuteen, joka paljastuu vuosikymmenten hallinnon propagandan ja ydinvoimateollisuuden julkisuustoiminnan takaa. Aiemmin tänä vuonna Cumbrian valtuusta heräsi todellisuuteen ja torjui suunnitelman haudata radioaktiivista jätettä Englannin järvialueelle. Lisää: http://mariannewildart.wordpress.com/2013/03/22/did-comic-art-save-cumbria-from-the-nuclear-dump/ -- 24. Ei hyväksytä vieläkään ydinjätettä - Wendlandin vapaa tasavalta sidosryhmänä loppusijoituslakia vastaan -- Mitä eroa on poliittisella, melkein enemmistön kattavalla konsensuksella ja sosiaalisella konsensuksella? Ne ovat täysin eri maailmoista. Saksalainen valtiohallinto aloitti lakiprosessin korkea-aktiivisen jätteen varastoimiseksi. Tämä ei vielä ratkaise mitään ongelmia. Tarvitsemme maan kattavan keskustelun, uuden aloituksen ilman ennakolta päätettyjä asioita (esimerkiksi Gorlebenistä sijoituspaikkana), itsenäistä tieteellistä tutkimusta ja tutkimuskomiteoita ennen lainsäädäntöä, eikä nurinkurista päätöksentekoprosessia. Meidän roolimme? Parhaimpina asiantuntijoina, kertomaan näkemyksistämme. Olla parhaita kriitikkoja. Näyttää umpikujat. Ja tietysti tuoda julkisuuteen, kerätä, yhdistää, kasvattaa vastarintaa. Ole hyvä ja allekirjoita vetoomus "Nuclear waste alert!". Tulossa on kolme tapahtumaa: kesäkuussa 10. päivä Magdeburgissa: neljän ihmisen oikeudenkäynti, jotka olivat osana Berlin Treck:iä 2009. Saatamme ystävämme - toivon mukaan pienen ja kauniin kävelyn avulla - alkaen 8.6. Toukokuun puolessavälissä: kollegamme Tansaniasta, Anthony Lyamunda vierailee alueellamme. Anthony on aktiivinen uraanikaivosten vastustaja. Kesäkuun alussa: kollegamme Japanista vierailee luonamme. Tiger man (Doro-chiba rautatietyöläisten liitto) ja Yosuke Oda (Nazen verkosto ydinvoimaa vastaan, 700 ryhmää) tulee verkostoitumaan ydinvoimavapaata maailmaa valmistellen, vieraillen Gorlebenin suolakaivoksella ja tavaten aktivisteja. Lisää tietoa löytyy seuraavilta sivuilta: http://www.bi-luechow-dannenberg.de/petition http://www.contratom.de http://www.kerstinrudek.de -- 25. "Sortir du nucléaire" käynnistää uuden kampanjan ydinvoiman polttoaineen ketjusta -- Tshernobylin 27. vuosipäivän aikaan ranskalainen ydinvoiman vastainen verkosto "Sortir du nucléaire" käynnisti uuden kansallisen kampanjan ydinvoiman tuotantoketjusta. Suurimmalle osalle ydinvoiman riskit tarkoittavat onnettomuutta ydinvoimalaitoksella. Mutta harvat ihmiset tietävät laajasta saastumisesta, riskeistä, jätteen tuottamisesta ja vaarallisten säteilevien aineiden kuljetuksista, joita tapahtuu ydinvoimaketjun joka vaiheessa, uraanin louhinnasta jatkokäsittelyyn. Pieni video kuvaa kaikkia näitä vaiheita ja esittää miten voidaan pysäyttää tämä vahingollinen ydinvoimaketju: https://www.youtube.com/watch?v=IwqSgjxeTFQ Huhtikuun lopussa järjestetämme kolme päivää aktioita nostamaan esille "uraanin tietä"; toimintaa on lähellä Rhône Valley:n laitoksia ja myös paikallisilla rautateillä, joita pitkin ydinmateriaalikuljetukset usein järjestetään Pariisin ympäri. Heinäkuussa, kansainvälinen kävelytapahtuma uraania vastaan ja rauhan puolesta järjestetään Rhône Valleyssä, osallistujina on aboriginaaleja Australiasta. Kävely alkaa Narbonnesta, johon keltakakku saapuu ja loppuu lähellä tehtaita, jossa uraania rikastetaan, muutetaan pelleteiksi ja poltetaan reaktoreissa. Lisätietoja: http://sdn49.hautetfort.com/media/01/00/120369027.pdf Kampanjasta löytyy kaikki tieto verkkosivuilta: http://groupes.sortirdunucleaire.org/Tous-concernes -- 26. Alkuperäisväestö vastustaa uraaninlouhintaa, ydinjätevarastointia ja teollisuuden hyväksikäyttöä Saskatchewanissa Kanadassa -- Tammikuun 5. päivänä Idle No More -mielenosoitus Buffalo Narrowsissa oli Idle liikkeen voimallinen esiintulo Pohjois-Saskatchewanissa. Tapahtuma keräsi yli 200 osallistujaa, jotka olivat kaiken ikäisiä ja pääasiassa métis- ja muiden alkuperäisväestöjen edustajia. Tapahtumassa kuultiin useita puheita. Muiden aiheiden ohella puheissa käsiteltiin Camecon, Arevan ja alkuperäisväestön Community of Pinehouse -hallintoelimen välistä uraaninlouhintaa tukevaa sopimusta, suunnitelmia ydinjätevaraston sijoittamiseksi Saskatchewaniin sekä muuta teollisuuden harjoittamaa alkuperäiskansojen alueiden hyväksikäyttöä. Tulevien sukupolvien oikeus puhtaaseen veteen oli toistuvasti esillä tilaisuudessa. Kuinka voimme kansana kasvattaa itsekunnioitusta ja edistää yhteisömme hyvinvointia, jos meidät alistetaan taistelemaan perusihmisoikeudesta, oikeudesta puhtaaseen veteen? On oletettavaa, että hallitus ja teollisuus haluavat pitää alkuperäiskansat alistettuina, koska he pelkäävät meitä, pelkäävät voimavarojamme jotka saavuttaisimme toteuttamalla itseämme. Idle No More -liike yrittää vahvistaa kansan itsemääräämisoikeutta sekä lopettaa teollisuuden ja hallituksen taholta tapahtuvan nujertamisen. Rauhanomainen mielenosoitusmarssi kulki läpi Buffalo Narrowsin, mukana useita ajoneuvoja kuljettamassa vanhimpia osallistujia, jotka halusivat osallistua mutta eivät jaksaneet kävellä. Megafonin kautta kuulutettiin reitin varrella useita iskulauseita, ihmisiä kutsuttiin koolle huutaen "Me olemme ylpeitä yhdistymisestämme!", "Me teemme tämän lastemme vuoksi!" ja "Me olemme Idle No More!", edeten Pohjois-Saskatchewanin jokaisen yhteisön asuinalueen läpi. Marssi päättyi piiritanssiin valtatiellä Lakeview Complexin lähellä, taas kerran Buffalo River Dene Drummers and Singersin kauniiden rukouslaulujen säestyksellä. Lue lisää: http://www.nuclear-heritage.net/index.php/Indigenous_protests_against_uranium_mining,_nuclear_waste_dumping_and_industrial_abuse_in_Saskatchewan,_Canada -- 27. Ympäristöskandaali uraaninetsintäprojektissa Tansanian Bahissa -- Jo yli viisi vuotta useat kansainväliset yhtiöt ovat intensiivisesti tutkineet potentiaalisia uraanivarantoja eri puolilla Tansaniaa. Hiljattain kaivoslupa myönnettiin Mkuju River -projektille, jonka yhtenä osakkaana on venäläinen ARMZ-yhtiö. Tämän projektin vuoksi maailmanperintökomitea suostui muuttamaan Unescon maailmanperintökohteen Selousin suojelualueen rajoja. Hanke koskee myös kosteikkoja laskujoettomassa laaksossa Bahissa Keski-Tansaniassa, noin 50 km länteen pääkaupunki Dodomasta. Tämän muutoin kuivahkon alueen asukkaille se on tärkeä alue riisin kasvatukseen, kalastukseen, laidunnukseen, pienimuotoiseen suolantuotantoon jne. Alusta saakka malmioiden kartoitusta hallittiin korkeilta hallintotasoilta käsin, kuten kaivosministeriöstä. Asukkaita ja heidän oikeuksiaan ei kunnioitettu. Edes yksinkertaisimpia ympäristönsuojelutoimia, kuten tutkimuskaivantojen täyttämistä, ei toteutettu. Tietojemme mukaan alueilla ei myöskään ollut radioaktiivisuuden tai muiden vaarallisten aineiden kuten raskasmetallipäästöjen seurantaa esimerkiksi Tansanian ydinenergiakomission toimesta. Kylän asukkaat ilmaisivat vastustuksensa uraaninluohintasuunnitelmiin useissa kokoontumisissa ja adressein, koska he pelkäävät luonnonvarojensa tuhoa. Vuoden 2012 lopulla useat yhtiöt - Mantra Resources, International Gold Mining, Tanzoz, sekä yhdysvaltalainen koekairauksiin erikoistunut yhtiö Layne - aloittivat vastoin asukkaiden mielipidettä intensiivisen kairausohjelman Bahi Makulun ja Illindin kylien alueella. Bahi Makulussa hanke koski erityisesti Mashamba Mapyan aluetta (”uusi pelto”). Alueella oli aloitettu riisinviljely vain viisi vuotta aiemmin. Sen jälkeen kun sateet alkoivat joulukuussa 2012, on ilmennyt terveysongelmien kertymistä ihmisillä, jotka käyttävät alueen vettä. Lue lisää: http://www.nuclear-heritage.net/index.php/Environmental_scandal_at_uranium_exploration_project_in_Bahi,_Tanzania -- 28. Tulevia tapahtumia -- (vain otteita, kerro meille ensi vuoden tapahtumistanne seuraavaan uutiskirjeeseen) lisää tapahtumia: http://www.nuclear-heritage.net/index.php/Upcoming_events 04/05/13-28/05/13: Walkatjurra Walkabout 2013 against uranium mining from Yeelirree to Leonora (AUS) 29/05/13-04/06/13: 3rd International Uranium Film Festival for a                   Global Nuclear-Free Future in Rio de Janeiro (BR) 30/05/13-01/06/13: Together against Nuclear - International Conference 2013 in Vienna (A) 08/06/13-15/06/13: Emergency Management Action Days (D) from 18/06/13:    Uranium action camp in Finland near the Talvivaara disaster site (FIN) 12/06/13-15/06/13: Uranium Exposium in Saskatoon, Saskatchewan (CDN) summer 2013:      Walk For A Nuclear Free Future from Minnesota to                    Buffalo (USA) 28/06/13-30/06/13: Bike tour to Grohnde NPP (D) 03/07/13-09/07/13: "Atomic Threats In The Baltic Sea Region" project meeting in Döbeln (D) 19/07/13-27/07/13: Anti-nuclear camp in the Münsterland region (D) 21/07/13-23/08/13: "Reclaim Power Tour – Energiekämpfe in Bewegung                   bringen!" action bike tour starting in Leipzig (D) 06/08/13-09/08/13: Joint Anglo-French Fast Action Against Nuclear Weapons 2013 at the Burghfield nuclear base (UK) and at the Eiffel Tower in Paris (F) 31/08/13 at 11 AM: Nuclear waste conference in Kassel (D) 14/10/13-16/10/13: European Commission EURADWASTE '13 conference in                   Vilnius (LT) 11/11/13-13/11/13: InSOTEC second Stakeholder Seminar in Berlin (D) 12/12/2013:       Global Action Day Against Nuclear Power 2013 01/08/14-01/09/14: (estimated) main hearing on the Environmental Court on SKB's application to build KBS3 final nuclear waste repository at District Court in Nacka (S) 2014:             Probably Castor transport of high level radioactive waste from Sellafield (UK) and of intermediate level radioactive waste from La Hague (F) to                   Gorleben (D) and protests http://www.nuclear-heritage.net/index.php/Walkatjurra_Walkabout_2013 http://www.nonuclear.se/en/kalender/Intl_Uranium_Film_Festival_2013 http://www.nuclear-heritage.net/index.php/Together_against_Nuclear_-_International_Conference_2013_in_Vienna http://www.ausgestrahlt.de/mitmachen/katastrophenschutz http://www.nuclear-heritage.net/index.php/Uranium_action_camp_in_Finland_near_the_Talvivaara_disaster_site https://sites.google.com/site/cleangreensaskca/Home/huesss-campaign/Uranium%20Exposium.jpg?attredirects=0 http://www.nuclear-heritage.net/index.php/Walk_For_A_Nuclear_Free_Future_2011-2015/Minnesota-Buffalo http://www.grohnde-kampagne.de http://www.nuclear-heritage.net/index.php/Atomic_Threats_Around_the_Baltic_Sea_book_project http://antiatomcamp.nirgendwo.info http://castor.de/php/termine/termine.php http://www.nuclear-heritage.net/index.php/Joint_Anglo-French_Fast_Action_Against_Nuclear_Weapons_2013 http://www.atommuellkonferenz.de http://cordis.europa.eu/fp7/euratom-fission/fisa-euradwaste-2013_en.html http://www.nonuclear.se/en/kalender/insotec_sem2_2013 http://www.nuclear-heritage.net/index.php/Global_Action_Day_Against_Nuclear_Power_2013 http://www.nonuclear.se/en/kalender/kbshuvudforhandling2012 http://www.greenkids.de/europas-atomerbe/index.php/Gorleben_Castor_Resistance_in_Germany_2014 -- 29. NukeNews-tietoa -- NukeNews on usealla kielellä julkaistava uutiskirje, jota toimittaa Nuclear Heritage -verkosto. Uutiskirjeen tarkoituksena on kertoa ydinvoimaa vastustavien aktivistien toiminnasta, paikallisista kysymyksistä ja kampanjoista. Viestit on kirjoitettu ja käännetty aktiivien toimesta, heidän muun ydinvoiman vastaisen toimintansa lisäksi. Kellekään ei makseta tästä työstä, koska haluamme tarjota tämän tiedonvälityssysteemin ydinvoiman vastaiseen kamppailuun niin itsenäisenä kuin mahdollista. Uutiskirje tähtää informoimaan ja päivittämään tietoa, sekä aktivistien että tavallisten kansalaisten suuntaan. Aineisto seuraavaan NukeNews-numeroon on tervetullutta. Lähetä ne sähköpostilla osoitteeseen "news AT NukeNews.nuclear-heritage.net". Tekstin pitäisi olla lyhyt, korkeintaan yhden kappaleen informaatio englanniksi, sisältäen tiiviin otsikon ja mahdollisesti linkin verkkosivulle, josta löytyy lisätietoa. Deadline numero 10 varten on 21.7.2013. Laita tietoa liikkeelle ja lue lisää NukeNewsista: http://NukeNews.Nuclear-Heritage.NET